cyanic-selkie/wikianc huggingface dataset:
নুর-সুলতান
জনসংখ্যা
ইসলাম এ শহরের প্রধান ধর্ম। নূর-সুলতানে প্রচলিত অন্যান্য ধর্মগুলি হল খ্রিস্টান ধর্ম (প্রাথমিকভাবে রুশ অর্থোডক্স, রোমান ক্যাথলিক এবং প্রোটেস্ট্যান্টিজম), ইহুদী ও বৌদ্ধ। বিশ্ব ও ঐতিহ্যবাহী ধর্মের নেতাদের কংগ্রেস আয়োজন করার জন্য ২০০৬ সালে প্যালেস অব পিস অ্যান্ড রিকনসিলিয়েশন বিশেষভাবে নির্মিত হয়েছিল। এটিতে বিভিন্ন ধর্মের থাকার ব্যবস্থা রয়েছে। যেমন: ইহুদী, ইসলাম, খ্রিস্টান, বৌদ্ধ, হিন্দু ধর্ম, তাও ধর্ম এবং অন্যান্য ধর্ম।
ক্রীড়া
নুরসুলতান শহরে বিভিন্ন ধরনের ক্রীড়া দল রয়েছে। প্রধান ফুটবল দলটি হল আস্তানা এফসি যা কাজাখস্তান প্রিমিয়ার লিগের একটি বড় মানের দল। ২০০৯ সালে প্রতিষ্ঠিত এফসি আস্তানা চারটি লিগ শিরোপা, তিনটি কাজাখ কাপ এবং দুটি কাজাখ সুপার কাপ জিতেছে। তাদের ঘরের মাঠ হল আস্তানা অ্যারিনা, যা কাজাখস্তান জাতীয় ফুটবল দল এবং এফসি বায়তেরেকের ঘরের মাঠ হিসাবে কাজ করে। এফসি বায়তেরেক কাজাখস্তান ফার্স্ট ডিভিশনের সদস্য। ২০১২ সালে যুব ফুটবল বিকাশের জন্য এটি প্রতিষ্ঠিত হয়েছিল। এফসি আস্তানা-১৯৬৪ কাজীমুকন মুনাইতপসভ স্টেডিয়ামে ভিত্তিক একটি ফুটবল দল, যারা আস্তানা পৌর ফুটবল লিগে খেলেছে। ক্লাবটির সবচেয়ে সফল বছরগুলি ছিল ২০০০ এর দশক, যখন তারা ৩টি লীগ শিরোপা জিতেছিল।
চার্লস ম্যারিয়ট
চার্লস ফাদার স্টোওয়েল ম্যারিয়ট (Charles Marriott; জন্ম: ১৪ সেপ্টেম্বর, ১৮৯৫ - মৃত্যু: ১৩ অক্টোবর, ১৯৬৬) স্টকপোর্টের হিটন মুর এলাকায় জন্মগ্রহণকারী বিশিষ্ট ইংরেজ আন্তর্জাতিক ক্রিকেটার ছিলেন। ইংল্যান্ড ক্রিকেট দলের পক্ষে একটিমাত্র টেস্টে অংশগ্রহণ করেছিলেন। প্রথম-শ্রেণীর ক্রিকেটে ল্যাঙ্কাশায়ার, কেমব্রিজ বিশ্ববিদ্যালয় ও কেন্টের প্রতিনিধিত্ব করেছেন চার্লস ম্যারিয়ট। তবে জন্ম নিবন্ধন বহিতে তার নাম চার্লি স্টোওয়েল ম্যারিয়ট লিপিবদ্ধ করা হয়েছিল।
প্রারম্ভিক জীবন
১৯২০ ও ১৯৩০-এর দশকে অন্যতম সেরা লেগ ব্রেক ও গুগলি বোলার ছিলেন তিনি। ল্যাঙ্কাশায়ারে জন্মগ্রহণকারী ম্যারিয়ট আয়ারল্যান্ডের সেন্ট কলম্বিয়া বিদ্যালয়ে অধ্যয়ন করেন। ল্যাঙ্কাশায়ারে ফিরে এসে ১৯১৯ সালে প্রথমবারের মতো প্রথম-শ্রেণীর ক্রিকেটে অংশ নেন। এরপর তিনি কেমব্রিজে চলে যান। ১৯২০ ও ১৯২১ সালে ব্লুজ লাভ করেন। কেমব্রিজের পর ডালউইচ কলেজে ক্রিকেট বিষয়ে শিক্ষকতা করেন। এরফলে ১৯২৪ থেকে ১৯৩৭ সময়কালে বিদ্যালয়ের ছুটির দিনগুলোয় কেন্ট কাউন্টি ক্রিকেট দলের পক্ষে খেলার সুযোগ পেতেন।
আন্তর্জাতিক ক্রিকেট
ঘরোয়া প্রথম-শ্রেণীর ক্রিকেটে ক্রমাগত সাফল্য লাভের প্রেক্ষিতে ১৯৩৩ সালে সফরকারী ওয়েস্ট ইন্ডিজের বিপক্ষে খেলার জন্য ৩৭ বছর বয়সে তাকে ইংল্যান্ড ক্রিকেট দলের সদস্য মনোনীত করা হয়। প্রথম ইনিংসে ৫/৩৭ ও দ্বিতীয় ইনিংসে ৬/৫৯ লাভ করেন। ফলশ্রুতিতে ওয়েস্ট ইন্ডিজ দল মাত্র দুইদিন ও দশ মিনিটেই ইনিংস ও ১৭ রানে পরাজিত হয়। কিন্তু ঐ টেস্টের পর তিনি আর কোন টেস্টে অংশ নেননি। একমাত্র এক টেস্টের বিস্ময়কারী হিসেবে সাত উইকেটের বেশি উইকেট পেয়েছেন।
গিরিজাপতি ভট্টাচার্য
গিরিজাপতি ভট্টাচার্য  ( ১৬ সেপ্টেম্বর ১৮৯৩ ― ১৩ ডিসেম্বর ১৯৮১) ছিলেন একজন বিশিষ্ট বিজ্ঞান গবেষক ও সাহিত্যিক।
জন্ম ও প্রারম্ভিক জীবন
গিরিজাপতি ভট্টাচার্যের জন্ম ১৮৯৩ খ্রিস্টাব্দের ১৬ই সেপ্টেম্বর। তাঁর পৈতৃক নিবাস ছিল অধুনা পশ্চিমবঙ্গের উত্তর চব্বিশ পরগনা জেলার  নৈহাটিতে। পিতা আশুতোষ ভট্টাচার্য ছিলেন ইঞ্জিনিয়ার। গিরিজাপতি মাতামহ দুর্গাচরণ চক্রবর্তীর কাছে হুগলির সোমড়াবাজারে প্রতিপালিত হন। তিনি বর্ধমান রাজ কলেজিয়েট স্কুল, কলকাতার হিন্দু স্কুল এবং  প্রেসিডেন্সি কলেজের  ছাত্র ছিলেন। ১৯১৭ খ্রিস্টাব্দে তিনি কলকাতা বিশ্ববিদ্যালয় থেকে ফলিত গণিতে তথা অ্যাপ্লায়েড ম্যাথামেটিক্সে এসএসসি পাশ করেন। খ্যাতনামা চিকিৎসক ও সাহিত্যিক পশুপতি ভট্টাচার্য ছিলেন তাঁর অগ্রজ।
কর্মজীবন
এসএসসি পাশের পর গিরিজাপতি কিছুদিন প্রশান্তচন্দ্র মহলানবীশের তত্ত্বাবধানে গবেষণা করেন। ১৯১৯ খ্রিস্টাব্দে বাঙ্গালোরের ইন্ডিয়ান ইনস্টিটিউট অফ সায়েন্স-এ যোগ দেন। কিন্তু আচার্য প্রফুল্লচন্দ্র রায়ের আহ্বানে ১৯২০ খ্রিস্টাব্দে তিনি কলকাতায় ফিরে আসেন এবং স্বদেশী দ্রব্য তৈরির জন্য ক্যালকাটা সোপ ওয়ার্কস-এ যোগ দেন। 'নির্মলিন', 'ডালি', 'বাংলা গোলা' নামে কয়েকটি জনপ্রিয় সাবান প্রস্তুত করেন।   রবীন্দ্রনাথ ঠাকুরের নিজের ব্যবহারের জন্য সেসময়ে এক ধরনের তরল সাবান তিনি তৈরি করেছিলেন। রবীন্দ্রনাথ ঠাকুর তার নাম দিয়েছিলেন তরলিকা। সোপ টেকনোলজি সম্পর্কে বিশদ জানতে তিনি মহীশূর ও  কালিকটের সরকারি সাবান কারখানা থেকে কিছু শিক্ষা লাভ করেন এবং পরে ১৯২৪ খ্রিস্টাব্দে তিনি  রবীন্দ্রনাথ ঠাকুরের সহযাত্রী হয়ে বিদেশ গমন করেন। ইংল্যান্ড,  ফ্রান্স ও জার্মানিতে আধুনিক সাবান, গ্লিসারিন ও বিভিন্ন সুগন্ধি প্রস্তুত করার শিক্ষা ও প্রণালী আয়ত্ত করেন। দেশে ফিরে তিনি ১৯২৭-৩৮ খ্রিস্টাব্দে যাদবপুর ইঞ্জিনিয়ারিং ও টেকনোলজি কলেজে সোপ টেকনোলজি বিভাগে অধ্যাপনা করেন। ১৯৪৯ খ্রিস্টাব্দে তিনি গবেষণাগারে যন্ত্রপাতি সরবরাহকারী সংস্থা Adair Dutt & Co. তে যোগদান করেন। সংস্থাটি পরে জাতীয়করণ করা হলে তিনি ম্যানেজিং ডিরেক্টর নিযুক্ত হন। তাঁর তত্ত্বাবধানে এদেশে গবেষণাকাজের উপযোগী বহুবিধ যন্ত্রপাতি নির্মিত হয়। ১৯৫৬ খ্রিস্টাব্দে ইন্ডিয়ান ম্যানুফ্যাকচারার্স অ্যান্ড ডিলার্স অ্যাসোসিয়েশন গঠিত  হলে গিরিজাপতি তার সহ সভাপতি ও পরবর্তীকালে পূর্বাঞ্চলীয় আঞ্চলিক কার্যালয়ের সভাপতি হন।  ভারত সরকারের 'সেন্ট্রাল সায়েন্টিফিক ইনস্ট্রুমেন্ট অরগানাইজেশন'-এর উপদেষ্টামণ্ডলীর ও পরে কার্যকরীমণ্ডলীর সদস্য মনোনীত হন।
গিরিজাপতির অগ্রজ পশুপতি ভট্টাচার্য যেমন চিকিৎসক হয়েও সাহিত্যচর্চা করেছেন, ঠিক তেমনই গিরিজাপতি বিজ্ঞান গবেষক  হিসাবে কর্মজীবনে ব্যস্ত থেকে ও সাহিত্যচর্চা করে গেছেন। তাঁর বহু প্রবন্ধ ছোটগল্প শিকারের কাহিনী,বিশিষ্ট বিদগ্ধ জনের জীবনী, বিখ্যাত লেখকের প্রকাশিত পুস্তকের সমালোচনা বিভিন্ন পত্র পত্রিকায় বিভিন্ন সময়ে প্রকাশিত হয়েছে। বন্ধুবর কবি সুধীন্দ্রনাথ দত্তের সম্পাদনায় নিজে একজন প্রতিষ্ঠাতা হয়ে ১৯৩১ খ্রিস্টাব্দে পরিচয় সাহিত্য পত্রিকা প্রকাশের যথাসাধ্য সাহায্য করেন।
গিরিজাপতির শিকারে, সঙ্গীতে, ফটোগ্রাফিতে এবং চিত্রাঙ্কনে যথেষ্ট আগ্রহ ছিল।
জীবনাবসান
গিরিজাপতি ১৯৮১ খ্রিস্টাব্দের ১৩ই ডিসেম্বর ৮৮ বৎসর বয়সে প্রয়াত হন।
মুমিন
মুমিন একটি আরবি শব্দ, যা মূলত আরবি ঈমান শব্দটি থেকে এসেছে। এর শাব্দিক অর্থ "বিশ্বাসী" এবং এর দ্বারা একজন কঠোরভাবে অনুগত মুসলিমকে বুঝায়, যে অত্যন্ত দৃঢ়ভাবে ইসলামকে নিজের অভ্যন্তরের এবং বাহিরের সকল কর্মকান্ডে ধারণ করে এবং আল্লাহ তাআলার ইচ্ছার কাছে নিজেকে পূর্ণরুপে সমর্পণ করে| নারী মুমিনদের ক্ষেত্রে মুমিনা শব্দটি ব্যবহৃত হয়।
কুরআনে মুমিনের পরিচয় বলা হয়েছেঃ-
ذين يومنون بالغيب ويقيمون الصلاة ومما رزقناهم ينفقون والذين يومنون بما انزل اليك وما انزل من قبلك وبالاخرة هم يوقنون.اولأك علي هدي من ربهم واولأك هم المفلحون-
।
মুসলিম/মুসলিমার সাথে মুমিন/মুমিনার পার্থক্য
মুসলিম হল ইসলাম ধর্মকে নিজ ধর্ম বলে বিশ্বাস ও স্বীকার করে এমন ব্যক্তি| অপরদিকে মুমিন হল ইসলাম ধর্মকে নিজ ধর্ম বলে বিশ্বাস ও স্বীকার করার পাশাপাশি তা নিজের ভেতরে ও বাহিরে ধারণ করে এবং সাথেসাথে কঠোরভাবে এর নির্দেশাবলী মেনে চলে এমন ব্যক্তি। অর্থাৎ, বলা যায়, সকল মুমিন মুসলিম, কিন্তু সকল মুসলিম মুমিন নয়।
মুমিনের পরিচয় ও সফল মুমিনের গুণাবলিসমূহ
কোরআন ও হাদিসে প্রকৃত মুমিনের পরিচয় ও সফল মুমিনের গুণাবলি নিয়ে বিস্তারিত বর্ণিত হয়েছে। নিম্নে তা সংক্ষেপে বর্ণনা দেয়া হলো:
ইমান, ইয়াকিন, ইখলাস, তাকওয়া, তাজকিয়া ও ইহসান অর্জনের মাধ্যমে ইসলাম বা আত্মসমর্পণ সফল মুমিনের গুণাবলি। আল–কোরআনের শুরুতেই বিবৃত হয়েছে, ‘আলিফ লাম মিম! এই সেই মহাগ্রন্থ, যাতে সন্দেহের বিন্দুমাত্র অবকাশ নেই, এটি মুত্তাকিনদের জন্য পথনির্দেশ। যারা অদৃশ্যে বিশ্বাস স্থাপন করে, সালাত কায়েম করে, আমি তাদের যে রিজিক-দৌলত দিয়েছি তা হতে তারা ব্যয় করে। আর যারা বিশ্বাস করে তারা আপনার প্রতি, অবতীর্ণ কিতাবের প্রতি আর যা অবতীর্ণ হয়েছে আপনার পূর্বে এবং তারা পরকালের প্রতি একিন তথা দৃঢ় বিশ্বাস রাখে। এরা এদের রবের পক্ষ থেকে হেদায়েতের ওপরে রয়েছে এবং এরাই সফলকাম।’ (সুরা–২ বাকারা, আয়াত: ১-৫, পারা: ১, পৃষ্ঠা ১)।
মহান আল্লাহ রাব্বুল আলামিন কোরআন মজিদে তাঁর প্রিয় বান্দাদের পরিচয় উল্লেখ করে বলেন, ‘দয়াময় আল্লাহর প্রকৃত বান্দা তারাই যারা পৃথিবীতে নম্রভাবে চলাফেরা করে এবং তাদের যখন অজ্ঞ লোকে মূর্খতাসুলভ সম্বোধন করে তখনো তারা সালাম ও শান্তির বাণী বলে। তারা রাত্রি যাপন করে তাদের প্রতিপালকের উদ্দেশে সেজদায় অবনত হয়ে ও দাঁড়িয়ে ইবাদত–বন্দেগির মাধ্যমে এবং তারা বলে, “হে আমাদের প্রতিপালক! আমাদের হতে জাহান্নামের শাস্তি বিদূরিত করুন; উহার শাস্তি তো নিশ্চিত বিনাশ! নিশ্চয়ই তা অস্থায়ী ও স্থায়ী আবাস হিসেবে নিকৃষ্ট!” আর যখন তারা ব্যয় করে তখন অপচয় করে না এবং কার্পণ্যও করে না; বরং তারা মধ্যপন্থায় থাকে। তারা আল্লাহর সঙ্গে অন্য কোনো ইলাহ বা মাবুদকে ডাকে না। আল্লাহ যার হত্যা নিষেধ করেছেন যথার্থ কারণ ছাড়া তাকে হত্যা করে না এবং ব্যভিচার করে না।
বস্তুত,যারা এসব করে তারা শাস্তি ভোগ করবে, কিয়ামতের দিন তাদের শাস্তি দ্বিগুণ করা হবে এবং সেখানে তারা হীনাবস্থায় স্থিত হবে। তবে তারা নয়, যারা তওবা করে ইমান আনে ও সৎকর্ম করে। আল্লাহ এদের পাপ পুণ্যের দ্বারা পরিবর্তন করে দেবেন; আল্লাহ ক্ষমাশীল, পরম দয়ালু। যারা তওবা করে ও সৎকর্ম করে, তারা সম্পূর্ণরূপে আল্লাহর অভিমুখী হয়। আর যারা মিথ্যা সাক্ষ্য দেয় না এবং অসার ক্রিয়াকলাপের সম্মুখীন হলে স্বীয় মর্যাদার সহিত তা উপেক্ষা করে চলে। আর যারা তাদের প্রতিপালকের নিদর্শন স্মরণ করিয়ে দিলে তার প্রতি অন্ধ ও বধিরের মতো আচরণ করে না এবং যারা প্রার্থনা করে,“হে আমাদের প্রতিপালক! আমাদের জন্য এমন স্ত্রী ও সন্তানসন্ততি দান করুন যারা আমাদের জন্য নয়ন প্রীতিকর হবে এবং আমাদের মুত্তাকিদের ইমাম বানিয়ে দিন।” এদের প্রতিদান হিসেবে দেওয়া হবে জান্নাতের সুউচ্চ স্থান, যেহেতু তারা ছিল ধৈর্যশীল। তাদের সেখানে অভ্যর্থনা জানানো হবে অভিবাদন ও সালাম সম্ভাষণসহকারে; সেখানে তারা চিরস্থায়ী হবে। আশ্রয়স্থল ও আবাসন হিসেবে তা কতই উৎকৃষ্ট!’ (সুরা-২৫ ফুরকান, আয়াত: ৬৩-৭৬)।
উপসংহার
পবিত্র জীবনযাপনই সফলতার চাবিকাঠি। কোরআন মজিদের বাণী, ‘সফল হলো তারা যারা আত্মশুদ্ধি অর্জন করল, আর ব্যর্থ মনোরথ হলো তারা যারা নিজেকে কলুষ আচ্ছন্ন করল।’ (সুরা-৯১ শামস, আয়াত: ৯-১০)। ‘সাবধান! একমাত্র বিশুদ্ধ ধর্মকর্মই আল্লাহর নিকট গ্রহণযোগ্য।’(সুরা-৩৯ জুমার,আয়াত:৩)।
তাকওয়া বা পরহেজগারি বেশি আমল করাকে বলে না; বরং বদ আমল বা মন্দ কাজ পরিহার করে চলাই হলো তাকওয়া। প্রিয় নবীজি (সা.) বলেন, ‘তুমি এভাবে আল্লাহর ইবাদত করো যেন তুমি তাঁকে দেখছ, যদি তুমি তাঁকে দেখতে না–ও পাও; তবে অবশ্যই তিনি তোমাকে দেখছেন।’(বুখারি,হাদিস: ৪৮)।
অন্তরের বিশ্বাসের প্রতিফলনই হলো সব ক্রিয়াকলাপ। একমাত্র চিত্তশুদ্ধির মাধ্যমেই সফলতা তথা ইহজগতে শান্তি ও পরজগতে মুক্তি লাভ সম্ভব। এই জন্য ধর্মাচার, অনুশাসন, বিধিবিধান ও ইবাদত অনুশীলন একান্ত কর্তব্য।
ফুঁশাল
ফুঁশাল পর্তুগালের স্বায়ত্তশাসিত মাদেইরা অঞ্চলের রাজধানী ও বৃহত্তম শহর। আটলান্টিক মহাসাগর দ্বারা শহরটি পরিবেষ্টিত। ফুঁশালের জনসংখ্যা ১,১১,৮৯২। ফুঁশাল পর্তুগালের ষষ্ঠ বৃহত্তম শহর। পাঁচশ বছর ধরেই এটি মাদেইরার রাজধানী। উচ্চ সাংস্কৃতিক ও ঐতিহাসিক মূল্যের কারণে ফুঁশাল পর্তুগালের অন্যতম আকর্ষণীয় পর্যটন স্থান। নববর্ষ উদযাপনেরও অন্যতম কেন্দ্রস্থল মাদেইরা শহরটি।
ইতিহাস
ফুঁশালে ১৪২৪ সালে বসতি স্থাপন শুরু হয়। দ্বীপটিকে দুইটি অধিনায়ক-শাসিত অঞ্চল বা ক্যাপ্টেনসিতে বিভক্ত করা হয়। জোয়াও গঞ্জালভেস জারকো তার পরিবারের সাথে এখানে বসতি স্থাপন করেছিলেন। তিনিই ফুঁশালের নগর এলাকা প্রতিষ্ঠা করেন। ভৌগোলিক অবস্থানের কারণে ফুঁশাল গুরুত্বপূর্ণ সমুদ্রবন্দরে পরিণত হয়।  এর উর্বর ভূমি বসতি স্থাপনকারীদের জন্য আশীর্বাদস্বরূপ ছিল। উপকূলীয় অবস্থান ও উর্বর ভূমিরূপের কারণে ফুঁশালের জনসংখ্যা এর নিকটবর্তী বসতিগুলোর জনসংখ্যার চেয়ে দ্রুত হারে বৃদ্ধি পায়।
পঞ্চদশ শতাব্দীতে আলভারো ফার্নান্দেজ ফুঁশালের সেনাধ্যক্ষ হিসাবে দায়িত্ব পালন করেন।
১৪৫২ থেকে ১৪৫৪ সালের ভিতরে ফুঁশালের প্রথম বাতিঘর নির্মিত হয়। ফুঁশাল ইউরোপীয় বাণিজ্যিক কার্যক্রমের এক গুরুত্বপূর্ণ পরিবহন বিন্দু ছিল। ক্রিস্টোফার কলম্বাস ফুঁশালের প্রথম বসতি স্থাপনকারীদের একজন ছিলেন। পিকার্দি অঞ্চলের জোয়াও ডি এসমেনো, জেনোয়ার লোমেনিলো, বিসকে-র মন্দ্রাগাও, ফ্লোরেন্স-এর  আচ্চোলি, ফ্রান্স-এর বেটেনকোর্ট, ভ্যালেন্সিয়া-র লেমিনহানা বেরেনগুয়ারের মতো প্রভাবশালী ব্যক্তিরা এখানে আবাস প্রতিষ্ঠা করেন।
পঞ্চদশ শতাব্দীর দ্বিতীয় অর্ধাংশে মাচিকো থেকে শুরু করে ফাহা দা ওভেলহা পর্যন্ত দক্ষিণাঞ্চলীয় উপকূলে চিনিশিল্পের দ্রুত প্রসার ঘটে। ফুঁশাল এই শিল্পের সবচেয়ে গুরুত্বপূর্ণ কেন্দ্র ছিল। বেহার ডিউক ডি মানুয়েল স্থানীয় সম্প্রদায়ের সমর্থন নিয়ে বেশ কিছু উদ্যোগ গ্রহণ করেন।১৪৯১ সালে তিনি পাকোস দি কনসেলহো ও পাকোস দস তাবিয়ালেস প্রতিষ্ঠা করেন। চার্চ (যার নির্মাণকাজ ১৪৯৩ সালে শুরু হয় এবং ১৫১৪ সালে ক্যাথেড্রালে রূপান্তরিত করা হয়), হাসপাতাল ও শুল্ক ভবনও ফুঁশালে নির্মিত হয়। ১৫০৮ সালে পর্তুগালের রাজা প্রথম মানুয়েল ফুঁশালকে নগর মর্যাদায় রূপায়িত করেন।
ফুঁশাল জলদস্যুদের আক্রমণের হুমকির সম্মুখীন ছিল। ১৫৬৬ সালের সেপ্টেম্বরে বার্তাদঁ দ্যু মোঁতে ১২০০ জনকে নিয়ে বোর্দো শহর থেকে যাত্রা শুরু করেন। তারা  পোর্তো সান্তোয় ব্যাপক লুটপাট চালান। মাচিকো ও সান্তা ক্রুজের নাগরিকরা সশস্ত্র প্রতিরোধ গড়ে তুললেও ফুঁশালের গভর্নর ফ্রান্সিসকো দি সালেস গঞ্জালভেস জার্কো দ্য কামারা কোনো পদক্ষেপ গ্রহণ করেননি। এর ফলে ফুঁশালে পনেরো দিন ধরে লুণ্ঠনযজ্ঞ চলে।
হাসান লোকসভা কেন্দ্র
ইতিহাস
হাসান লোকসভা কেন্দ্রে ১৯৫২ খ্রিস্টাব্দে প্রথম নির্বাচন অনুষ্ঠিত হয় এবং ২০১৯ সালে সর্বশেষ নির্বাচন অনুষ্ঠিত হয়েছে। ১৯৫২ থেকে ১৯৫৭ সাল অবধি এটি মাদ্রাজ রাজ্য, ১৯৫৭ থেকে ১৯৭৭ অবধি এটি মহীশূর রাজ্য ও এর পরে এটি কর্ণাটক রাজ্যের অংশীভূত হয়৷
বিধানসভা কেন্দ্র গুলি
এই বিধানসভা কেন্দ্রটি কর্ণাটক রাজ্যের বিধানসভা কেন্দ্রগুলির মধ্যে ১২৭ নং বিধানসভা কেন্দ্র৷ এটি চিকমাগালুর জেলায় অবস্থিত৷ এটি একটি অসংরক্ষিত আসন৷ এই বিধানসভা কেন্দ্রটি কর্ণাটক রাজ্যের বিধানসভা কেন্দ্রগুলির মধ্যে ১৯৩ নং বিধানসভা কেন্দ্র৷ এটি হাসান জেলায় অবস্থিত৷ এটি একটি অসংরক্ষিত আসন। এই বিধানসভা কেন্দ্রটি কর্ণাটক রাজ্যের বিধানসভা কেন্দ্রগুলির মধ্যে ১৯৪ নং বিধানসভা কেন্দ্র৷ এটি হাসান জেলায় অবস্থিত৷ এটি একটি অসংরক্ষিত আসন৷ এই বিধানসভা কেন্দ্রটি কর্ণাটক রাজ্যের বিধানসভা কেন্দ্রগুলির মধ্যে ১৯৫ নং বিধানসভা কেন্দ্র। এটি হাসান জেলায় অবস্থিত৷ এটি একটি অসংরক্ষিত আসন৷ এই বিধানসভা কেন্দ্রটি কর্ণাটক রাজ্যের বিধানসভা কেন্দ্রগুলির মধ্যে ১৯৬ নং বিধানসভা কেন্দ্র। এটি হাসান জেলায় অবস্থিত৷ এটি একটি অসংরক্ষিত আসন৷ এই বিধানসভা কেন্দ্রটি কর্ণাটক রাজ্যের বিধানসভা কেন্দ্রগুলির মধ্যে ১৯৭ নং বিধানসভা কেন্দ্র। এটি একটি অসংরক্ষিত আসন। এটি হাসান জেলায় অবস্থিত৷ এই বিধানসভা কেন্দ্রটি কর্ণাটক রাজ্যের বিধানসভা কেন্দ্রগুলির মধ্যে ১৯৮ নং বিধানসভা কেন্দ্র। এটি একটি অসংরক্ষিত আসন। এটি হাসান জেলায় অবস্থিত৷ এই বিধানসভা কেন্দ্রটি কর্ণাটক রাজ্যের বিধানসভা কেন্দ্রগুলির মধ্যে ১৯৯ নং বিধানসভা কেন্দ্র। এটি তপসিলি জাতিদের জন্য সংরক্ষিত আসন। এটি হাসান জেলায় অবস্থিত৷
মোরগফুল
মোরগফুল (বৈজ্ঞানিক নাম Celosia argentea var. cristata) Amaranthaceae পরিবারের ক্রান্তীয় এশিয়ার জাত হলেও এটি বাংলাদেশে বেশ জনপ্রিয়। মোরগফুলকে মোরগঝুঁটি এবং লালমুর্গা নামেও ডাকা হয়। এই ফুলের মঞ্জরিটি দেখতে মোরগের মাথার ঝুঁটির মতো বলেই এর নাম হয়েছে মোরগঝুঁটি ফুল।
বিবরণ
মোরগ ফুল সচরাচর গ্রাম-গঞ্জের আঙিনায়, বসতবাড়ির উঠোনের পাশে, রাস্তার ধারে বিভিন্ন জায়গায় ফুটে থাকে। প্রজাতি ভেদে গাছের পাতা, শাখা-প্রশাখা ও ফুলের রং ভিন্ন হয়। লাল, কমলা, হলুদ, সাদা, সোনালী ও মিশ্ররঙের মোরগফুল দেখতে পাওয়া যায়। ফুল গন্ধহীন, উজ্জ্বল রঙের মোলায়েম পালকের মতো। পরিপক্ব ফুলের মাঝে ডাঁটা বীজের মতো বীজ হয়। ফুলের গুচ্ছাকার তন্তুর মধ্যে বীজ থাকে। বীজ অত্যন্ত ক্ষুদ্র। দেখতে একেবারে লাল শাকের বীজের মত। বীজের রং কালচে বাদামি। ৪-৫ টা মোরগফুলের বীজ একত্রিত করলে একটা সরিষা দানার সমান হবে।  এর পাতা বেশ লম্বা, শিরা ও মধ্য শিরা স্পষ্ট, অগ্রভাগ সূচালো। গাছ উচ্চতায় ৪-৭ ফুট পর্যন্ত উঁচু হয়। গাছের কাণ্ড হতে শাখা-প্রশাখা বের হয়। শাখা-প্রশাখা ও কাণ্ড বেশ নরম। সারা গাছে ফুল ফুটে তবে কাণ্ডের ঠিক অগ্রভাগে মোরগ ঝুটি আকৃতির বড় ফুলটি ফুটে এবং শাখা-প্রশাখার ফুলগুলি আকারে ছোট আকৃতির হয়। মোরগফুল বর্ষজীবি গুল্ম জাতীয় উদ্ভিদ। এর কাণ্ড নরম ও রসালো হয়ে থাকে। কাণ্ড ২-৩  ইঞ্চি মোটা হয় এবং এর গায়ে অসংখ্য গিঁঠ থাকে। মোরগফুলের পাতা লম্বাটে, বর্শাফলাকৃতির। পাতার রং হলদেটে সবুজ এবং মাঝখানে লালচে ছোপ থাকে। গাছের প্রতিটি গিঁঠ থেকে গুচ্ছ আকারে পাতা গজায়। প্রতিটি গুচ্ছে থাকে ৩-৪ টা পাতা। এদের একটা পাতা বেশ বড় হলেও বাকি পাতা গুলো হয় খুব ছোট। বড় পাতার দৈর্ঘ্য গড়ে ৫ ইঞ্চি ও প্রস্থ ১-১.৫ হয়ে থাকে। ছোট পাতা ১-১.৫ ইঞ্চি লম্বা হয়। এ ফুলের পাঁপড়ি ও ফল হয়না।
ভেষজ গুনাগুণ
মোরগ ফুলের অনেক ভেষজ গুনাগুণ রয়েছে। অতিরিক্ত প্রস্রাব উপশমে এবং আমাশয় রোগের চিকিৎসায় মোরগ ফুল ব্যবহার হয়ে থাকে।
পর্নোগ্রাফির ক্ষেত্রে নারীবাদী দৃষ্টিভঙ্গি
পর্নোগ্রাফির ক্ষেত্রে নারীবাদী দৃষ্টিভঙ্গি নির্ভর করে যে নারীবাদটা কি রকম, যদি যৌন-স্বাধীনতা বিরোধী নারীবাদ হয় (সেক্স নেগেটিভ ফেমিনিজম) তাহলে এরূপ নারীবাদীরা পর্নোগ্রাফির বিরুদ্ধে বিভিন্ন যুক্তি খাড়া করবেন যেমন পর্নোগ্রফিতে পুরো উলঙ্গ নর-নারী দেখানো হয় যা মানুষের লাজুকতাকে কমিয়ে দিতে পারে কিংবা নারীদেরকে একটি ভোগ্যবস্তু হিসেবে দেখানো হয় এটাও যৌন-স্বাধীনতা বিরোধী নারীবাদীদের মূল বক্তব্য হতে পারে এ ক্ষেত্রে। অপরদিকে যৌন-স্বাধীনতাবাদী নারীবাদীরা ঠিক এর উল্টো ধারণা পোষণ করেন, তারা বলেন যে প্রত্যেক মানুষের অধিকার আছে তার নগ্ন দেহ অন্য মানুষকে দেখানোর, এই বিশ্বাস থেকে একজন নারী বা পুরুষ পর্ন অভিনেত্রী বা অভিনেতা হতে পারেন। তাছাড়া মানুষ কীভাবে যৌনমিলন করে বা করবে এবং যৌনতার সকল কলা পর্নোগ্রাফিতে প্রদর্শিত হয় বিধায় যৌন-স্বাধীনতাবাদীরা এর পক্ষে কথা বলেন।
পর্নোগ্রাফি বিরোধী নারীবাদ
কিছু কিছু নারীবাদী মনে করেন পর্নোগ্রাফি হচ্ছে নারীদের শোষণের একটি হাতিয়ার। পর্নোগ্রাফিতে নারীদের যেভাবে উপস্থাপন করা হয় তাতে বোঝানো হয় যে নারীরা শুধুই পুরুষদের ভোগ্যবস্তু, নারীদের মলদ্বারে পুংলিঙ্গ প্রবেশ করিয়ে পুরুষদের মন-মানসিকতায় এমন একটা প্রভাব ফেলা হয় যে নারীদের মলদ্বার যোনির মতই, অথচ তা সম্পূর্ণ ভুল। যদিও চলচ্চিত্রে নগ্নতা দেখানোকে পর্নোগ্রাফির কাতারে আজ পর্যন্ত কেউ ফেলেননি।
অন্যদিকে পর্নোগ্রাফিতে যেহেতু পুরুষদেরকেও পুরোপুরি উলঙ্গ দেখানো হয় সেইজন্যে পর্নোগ্রাফি বিরোধী নারীবাদীরা একটু ঘুরিয়েও বলেন যে, ওখানে শিশ্নধারীরাও তো তাদের দেহ পুরোটা দেখায় এবং বহু নারী পুরুষদের মলদ্বারেও ডিলডো প্রবেশ করান।
বোদা ইউনিয়ন
বোদা ইউনিয়ন বাংলাদেশের রংপুর বিভাগের পঞ্চগড় জেলার বোদা উপজেলার একটি ইউনিয়ন পরিষদ। এটি ৪৭.৬৮ কিমি২ (১৮.৪১ বর্গমাইল) এলাকা জুড়ে অবস্থিত এবং ২০১১ সালের আদমশুমারির হিসাব অনুযায়ী এখানকার জনসংখ্যা ছিল প্রায় ১৪,৭৯২ জন। ইউনিয়নটিতে মোট গ্রামের সংখ্যা ২৩টি ও মৌজার সংখ্যা ১৩টি।
নামকরণ
বরদেশ্বরী বা বদেশ্বরী মন্দিরটি পঞ্চগড় জেলার বোদা উপজেলার বড়শশী ইউনিয়নের দেঃ ভিঃ বদেশ্বরী মৌজার প্রায় ২.৭৮ একর জমিতে (মন্দির ও পার্শবর্তী অংশসহ) অবস্থিত। হিন্দু ধর্মের ১৮টি পুরাণের মধ্যে স্কন্দ পুরাণ একটি। সেই স্কন্দ পুরাণে কাশি খণ্ডের ৮৮তম অধ্যায়ে বর্ণিত হয়েছে যে, একবার রাজা দক্ষ একটি যজ্ঞানুষ্ঠান করেন। ভোলানাথ শিব হলেন রাজা দক্ষের মেয়ে সতীর স্বামী। রাজা দক্ষ কখনই শিবকে জামাই হিসেবে মেনে নেননি। কারণ মহাবীর শিব সর্বদাই ছিলেন উদাসীন এবং ধ্যানমগ্ন থাকতেন। উক্ত যজ্ঞানুষ্ঠানে মুনি-ঋষিগণ ও অন্যান্য দেবতাগণ নিমন্ত্রিত হলেও রাজা দক্ষ তার মেয়ে দেবী সতীকে ও জামাতা ভোলানাথ শিবকে নিমন্ত্রণ করেন নি। শিবের সহধর্মিনী দেবী সতী এই কষ্ট সহ্য করতে না পেরে তার পিতা দক্ষের শিবহীন যজ্ঞে নিজের প্রাণ বলিদান দেন। শিব তার সহধর্মিনী সতীর মৃত্যুতে শোকে উন্মাদ হন। তার সহধর্মিনীর শবদেহটি কাঁধে নিয়ে পৃথিবীর সর্বস্তরে উন্মাদের ন্যায় ঘুরতে থাকেন এবং প্রলয়ের সৃষ্টি করেন। সে মুহূর্তে দেবতাদের আকুল আবেদনে বিষ্ণুদেব তাঁর সুদর্শনচক্র নিক্ষেপ করেন। চক্রের স্পর্শে সতীর শবদেহটি ৫১টি খণ্ডে বিভক্ত হয়। শবের ৫১টি খণ্ডের মধ্যে বাংলাদেশে পড়ে ০২টি খন্ড। একটি চট্টগ্রামের সীতাকুন্ডে এবং অপরটি পঞ্চগড় এর বরদেশ্বরীতে বা বদেশ্বরীতে। মহামায়ার খন্ডিত অংশ যে স্থানে পড়েছে তাই পীঠস্থান রূপান্তরিত হয়েছে। বরদেশ্বরী মহাপীঠ অন্যতম পীঠস্থান। পরবর্তীতে, পাল রাজারা এখানে একটি মন্দির ও একটি দুর্গ নির্মাণ করেন। উক্ত মন্দিরের নাম অনুযায়ী বোদা নামকরণ করা হয়েছে বলে জনশ্রুতি আছে। করতোয়া নদীর তীর ঘেঁষে নির্মিত বরদেশ্বরী বা বদেশ্বরী মহাপীঠ মন্দিরটি এখনও প্রত্নতাত্ত্বিক ঐতিহ্যের নিদর্শন বহন করে।
তিন নেতার মাজার
তিন নেতার মাজার ঢাকা বিশ্ববিদ্যালয় এলাকায় দোয়েল চত্বরের উত্তর পাশে অবস্থিত, বাংলার তিন বিখ্যাত রাজনৈতিক নেতা হোসেন শহীদ সোহ্‌রাওয়ার্দী, খাজা নাজিমুদ্দিন ও শেরেবাংলা এ.কে. ফজলুল হক এর কবরের উপর নির্মিত ঢাকার অন্যতম স্থাপত্য নিদর্শন।
ইতিহাস
১৯৬৩ সালে স্থপতি মাসুদ আহমেদ এবং এস এ জহিরুদ্দিন প্রখ্যাত তিন নেতার স্মরণে এটি নির্মাণ করেন।
সিধি
সিধি (Sidhi) ভারতের মধ্য প্রদেশ রাজ্যের সিধি জেলার একটি শহর ও পৌরসভা এলাকা।
ভৌগোলিক উপাত্ত
শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল হতে এর গড় উচ্চতা হল ২৭২ মিটার (৮৯২ ফুট)।
জনসংখ্যার উপাত্ত
ভারতের ২০০১ সালের আদমশুমারি অনুসারে সিধি শহরের জনসংখ্যা হল ৪৫,৬৬৪ জন। এর মধ্যে পুরুষ ৫৪% এবং নারী ৪৬%।
এখানে সাক্ষরতার হার ৬৯%। পুরুষদের মধ্যে সাক্ষরতার হার ৭৭% এবং নারীদের মধ্যে এই হার ৬০%। সারা ভারতের সাক্ষরতার হার ৫৯.৫%, তার চাইতে সিধি এর সাক্ষরতার হার বেশি।
এই শহরের জনসংখ্যার ১৫% হল ৬ বছর বা তার কম বয়সী।
খেলানির্মাতা (ফুটবল)
ফুটবল খেলাতে খেলানির্মাতা বা ইংরেজিতে প্লেমেকার (Playmaker) বলতে এমন একজন খেলোয়াড়কে বোঝায় যে সাধারণত মধ্যমাঠ থেকে তার দলের আক্রমণাত্মক খেলা বিন্যস্ত করে ও নিয়ন্ত্রণ করে এবং প্রায়শই এমন সব পাস (বলের আদানপ্রদান) প্রয়োগ করে, যা তার দলের জন্য গোলের (প্রতিপক্ষ দলের জালে বল পাঠানো) সুযোগ নির্মাণ করে। খেলানির্মাতা তার কল্পনাশক্তি, প্রতিপক্ষের ভবিষ্যৎ চাল পূর্বাভাস করার ক্ষমতা, সৃজনশীলতা, কারিগরি দক্ষতা, বল নিয়ন্ত্রণ ক্ষমতা ও পাস করার দক্ষতার পূর্ণ সদ্ব্যবহার করে এই ভূমিকাটি পালন করে।
সাধারণত আক্রমণাত্মক মধ্যমাঠের খেলোয়াড় বা সম্মুখভাগের খেলোয়াড় (ফরওয়ার্ড) খেলানির্মাতার ভূমিকা পালন করে, কেননা তাদের বেশিরভাগই উপরে বর্ণিত সৃষ্টিশীল ও কারিগরি বৈশিষ্ট্যের অধিকারী হয়ে থাকে। কিন্তু খেলানির্মাতারা আরও অনেক অবস্থানে থেকে কাজ করতে পারে। অনেকে পার্শ্বীয় বা উইং অবস্থানে থেকে উইংগার হিসেবে, আবার কেউ কেউ সহকারী স্ট্রাইকার (সহকারী আক্রমণকারক) অবস্থানে থেকে খেলানির্মাতার ভূমিকা পালন করতে পারে। আবার কেন্দ্রীয় মধ্যমাঠের খেলোয়াড়রাও খেলানির্মাতার কাজ করতে পারে, যেখানে তারা অধিকতর আক্রমণাত্মক হবার পাশাপাশি মাঝমাঠ থেকে সুযোগসন্ধানী খেলা গড়ে তুলতে নেতৃত্ব দান করতে পারে। এমনকি গভীরে অবস্থিত খেলানির্মাতাও আছে, যারা অবাধে বিচরণ করে ও মাঝমাঠের রেখার পেছন থেকে রক্ষণাত্মক মধ্যমাঠের খেলোয়াড়ের পাশে থেকে কাজ করতে পারে। খেলানির্মাতারা সাধারণত তাদের রক্ষণাত্মক দক্ষতার জন্য পরিচিত নন, তাই প্রায়শই তাদেরকে একজন রক্ষণাত্মক মধ্যমাঠের খেলোয়াড় সহায়তা দান করে।
উন্নত খেলানির্মাতারা অবাধে বিচরণ করে মাঠের যেকোনও অবস্থান থেকে আক্রমণাত্মক খেলা নির্মাণ করতে পটু হয়ে থাকেন। তারা সাধারণত দলে ১০ নম্বর জার্সি পরিধান করেন। দিয়েগো মারাদোনা, জিকো, মিশেল প্লাতিনি, পেলে, জিনেদিন জিদান, জে-জে ওকোচা, রোবের্তো বাজ্জো, রুই কস্তা, মিখায়েল লাউড্রপ, গেয়র্গে হাজি, ও ফ্রাঞ্চেসকো তত্তি এ ধরনের কিছু উন্নত খেলানির্মাতার উদাহরণ।
ভালো খেলানির্মাতার বৈশিষ্ট্যসমূহ
একজন খেলানির্মাতার সবচেয়ে গুরুত্বপূর্ণ বৈশিষ্ট্যগুলি হল খেলার ভবিষ্যৎ দেখতে পাওয়া, খেলা পড়তে পারা ও ভাল অবস্থানে যাওয়ার ক্ষমতা, যার সুবাদে সঠিকভাবে বল গ্রহণ করে কার্যকরভাবে সেটিকে বিতরণ করে দেওয়া যায়। সহজাত অন্তর্জ্ঞান ও সৃজনশীলতা তার আরও দুইটি প্রধান বৈশিষ্ট্য, কেননা কোন খেলোয়াড় কোন সময়ে কোথায় অবস্থান করছে, তা তার জানা থাকতে হয় ও খুব বেশি সময় বলের সংস্পর্শে থাকতে হয় না। একজন ভালো খেলানির্মাতা বলের উপরে ভালো নিয়ন্ত্রণ রাখতে পারে, ভারসাম্য বজায় রাখতে পারে, কারিগরি ও ড্রিবলিং দক্ষতার অধিকারী হয় ও প্রায়শই বল ধরে রাখতে পারে, যাতে দলের অন্যান্য খেলোয়াড়েরা আক্রমণাত্মক দৌড় শুরু করতে সক্ষম হয়। সাধারণত খেলানির্মাতা গোল করার শটটির ঠিক আগের বা আগের আগের পাসটি প্রদান করে থাকে, যেটি প্রতিপক্ষের রক্ষণভাগের ব্যুহভেদ করে গোলের সম্ভাবনা সৃষ্টি করে। ফুটবলের পরিভাষায় এই পাসটিকে "শেষ বল" বা "ঘাতক বল" হিসেবে ডাকা হয় এবং আনুষ্ঠানিকভাবে এটিকে অ্যাসিস্ট তথা গোলে সাহায্যকারী পাস হিসেবে লিপিবদ্ধ করা হয়।
উন্নত খেলানির্মাতারা প্রায়শই নিজেরাও গোল করে থাকে। তারা সাধারণত দ্রুতগামী, ক্ষিপ্র ও সর্বদা অবস্থান পরিবর্তনকারী খেলোয়াড় হয়ে থাকে। তাদের কৌশলগত বুদ্ধিমত্তা উন্নত হয়ে থাকে। বলের সংস্পর্শে থাকার পাশাপাশি বল থেকে দূরে থাকা অবস্থাতেও তাদের গতিবিধি সমানভাবে গুরুত্বপূর্ণ, যাতে তারা পুনরায় আক্রমণাত্মক খেলার জন্য জায়গা তৈরি করে নিতে পারে। অনেক খেলানির্মাতা সরাসরি ফ্রি-কিক, পেনাল্টি কিক ও পূর্বপরিকল্পিত দানের (সেট পিস) বিশেষজ্ঞ, যখন তারা বাঁকিয়ে বক্সের ভেতরে বল সরবরাহ করতে পারে।
রাধারমণ
রাধারমণ হলেন হিন্দু দেবতা রাধা ও কৃষ্ণের একটি সম্মিলিত বিগ্রহ। এই বিগ্রহটি বৃন্দাবনের রাধারমণ মন্দিরে পূজিত হয়।
নাম
কৃষ্ণের এই নামটি একটি বিশেষ অর্থ বহন করে। ‘রাধারমণ’ শব্দটির অর্থ রাধার প্রেমিক (‘রমণ’)।
ইতিহাস ও কিংবদন্তি
গোপাল ভট্ট গোস্বামীর জীবনীকার নরহরি মাত্র চারটি শ্লোকে (ভক্তিরত্নাকর ৪। ৩১৫-১৯) রাধারমণের আবির্ভাব বর্ণনা করেছেন। কৃষ্ণদাস কবিরাজ রচিত চৈতন্যচরিতামৃত গ্রন্থে গোপাল ভট্ট গোস্বামীর উল্লেখ অত্যন্ত কম দেখে নরহরি চক্রবর্তী বিস্মিত হয়েছিলেন। তিনি এই সিদ্ধান্তে উপনীত হন যে, গোপাল ভট্ট গোস্বামী বিনয়ের সঙ্গে তার বয়ঃকনিষ্ঠ গ্রন্থকার কৃষ্ণদাস কবিরাজকে অনুরোধ করেছিলেন উক্ত গ্রন্থ থেকে তার নাম বাদ দিতে (১। ২২২-৩)। চৈতন্য মহাপ্রভুর অন্যান্য জীবনীগ্রন্থে তার দক্ষিণ ভারত ভ্রমণের বিস্তারিত বিবরণ দেওয়া হয়নি। কিন্তু চৈতন্যচরিতামৃত গ্রন্থে সেই বিবরণ, তার শ্রীরঙ্গম গমন এবং মন্দিরের পুরোহিত বেঙ্কট ভট্টের গৃহে অবস্থানের বর্ণনা রয়েছে (চৈতন্য চরিতামৃত ২। ৯। ৮২-১৬৫)।
১৫১১ খ্রিষ্টাব্দে চৈতন্য মহাপ্রভু রঙ্গক্ষেত্রে এসে বেঙ্কট ভট্টের গৃহে আতিথ্য গ্রহণ করেন। বেঙ্কট ভট্টের দুই ভাই তিরুমল্ল ভট্ট ও প্রবোধানন্দ সরস্বতী ছিলেন রামানুজ সম্প্রদায়-ভুক্ত এবং প্রবোধানন্দ সরস্বতী ছিলেন সেই সম্প্রদায়ের ‘ত্রিদণ্ডী’ সন্ন্যাসী। গোপাল ভট্ট গোস্বামী ছিলেন বেঙ্কট ভট্টের পুত্র। মহাপ্রভুর আগমনের সময় গোপাল ভট্ট গোস্বামী ছিলেন নিতান্তই বালক।
চৈতন্য মহাপ্রভুর মৃতুর পর গোপাল ভট্ট গোস্বামী অত্যন্ত দুঃখিত হয়েছিলেন। এই সময় তিনি স্বপ্ন দেখেন, কৃষ্ণ তাকে বলছেন, “আমার দর্শন পেতে হলে নেপালে যাও।” নেপালে গোপাল ভট্ট গোস্বামী বিখ্যাত কালী-গণ্ডকী নদীতে স্নান করেন। তিনি যখন নদীতে জলপাত্র ডোবান তখন তার পাত্রে বেশ কয়েকটি শালগ্রাম শিলা উঠে আসে। তিনি শিলাগুলি জলে ফেলে দিয়ে আবার পাত্র ডোবান। সেবারেও পাত্রে শালগ্রাম শিলা ওঠে।
গোপাল ভট্ট গোস্বামী ১২টি শালগ্রাম শিলা পান। মনে করা হয়, একবার এক ধনী ব্যক্তি বৃন্দাবনে এসে গোপাল ভট্ট গোস্বামীকে তার শালগ্রাম শিলাগুলির জন্য বস্ত্র ও অলংকার দান করতে এসেছিলেন। কিন্তু গোপাল ভট্ট গোস্বামী সেগুলি নিতে চাননি। কারণ, গোলাকার শালগ্রাম শিলায় সেগুলি ব্যবহার করা যায় না। তিনি দাতাকে অন্য কোথাও সেগুলি দান করতে বলেন। কিন্তু দাতা তা করতে অস্বীকার করেন এবং গোপাল ভট্ট গোস্বামীকেই সেগুলি দান করে যান।
পূর্ণিমার সন্ধ্যায় শালগ্রাম শিলার শীতল দানের পর গোপাল ভট্ট গোস্বামী শিলাগুলিকে একটি বাঁশের ঝুড়ি ঢাকা দিয়ে শয়ান দেন। পরদিন সকালে তিনি যমুনায় স্নান করতে যান। ফিরে এসে পূজার জন্য শিলাগুলি বের করতে গিয়ে তিনি দেখেন সেগুলির মধ্যে একটি বংশীবাদনরত কৃষ্ণের মূর্তি রয়েছে। মোট এগারোটি শিলা রয়েছে এবং দ্বাদশ শিলাটি বিগ্রহে পরিণত হয়েছে। দামোদর শিলাটি ‘ত্রিভঙ্গানন্দ কৃষ্ণে’র রূপ ধারণ করেছে। মনে করা হয়, এই ভাবেই “কৃষ্ণ তাঁর ইচ্ছা পূর্ণ করেন এবং শিলা থেকে মূর্তিতে রূপান্তরিত হন।”
রাধারমণের আবির্ভাব সংক্রান্ত এই কিংবদন্তিটি দেবতা-মানব প্রেম সম্পর্কের দিকে আলোকপাত করে। তাই এটি তাত্ত্বিক দিক থেকে সর্বোচ্চ সত্যের কেন্দ্রীয় স্থান অধিকার করে আছে বলে মনে করা হয়।
মন্দির
রাধারমণ বিগ্রহটি বৃন্দাবনের বিখ্যাত রাধারমণ মন্দিরে পূজিত হয়। এই মন্দিরটি প্রায় ৫০০ বছরের পুরনো। বৃন্দাবনের এই একটি মন্দিরেই বিগ্রহ একাদিক্রমে দীর্ঘতম সময় মন্দিরে পূজিত হয়েছে। উল্লেখ্য, মুঘল সম্রাট আওরঙ্গজেবের সেনাবাহিনী ১৭শ শতাব্দীতে বৃন্দাবনে মূর্তিধ্বংসকারী অভিযান চালালে, বৃন্দাবনের সকল বিগ্রহ শহরের বাইরে নিরাপদ স্থানে লুকিয়ে ফেলা হয়েছিল।
বর্তমান কালে এই মন্দিরে রাতে ভারতীয় শাস্ত্রীয় সংগীতের অনুষ্ঠান আয়োজিত হয়। দেশবিদেশ থেকে বহু ভক্ত এই মন্দিরে প্রতি বছর তীর্থযাত্রায় আসেন।
ভক্তেরা এই বিগ্রহটিকে জীবন্ত মনে করেন। তারা মনে করেন যে, দেবতা দৈনিক একটি পরিবারকে তার সেবার সুযোগ দেন।
মূর্তির সাজসজ্জা
রাধারমণ বিগ্রহটিকে ময়ূরপুচ্ছ, মুকুট, হলুদ কাপড় ও বক্ষস্থলে উজ্জ্বল বৈজয়ন্তী মালা দিয়ে সাজানো হয়। কানেও অলংকার থাকে এবং কপালে থাকে একটি সুন্দর তিলক।
১৯৬৫ সালের বাংলা চলচ্চিত্রের তালিকা
১৯৬৫ সালে কলকাতার বাংলা ভাষা চলচ্চিত্র ইন্ডাস্ট্রি প্রযোজিত চলচ্চিত্রসমূহের একটি তালিকা।
রোহিঙ্গা ন্যাশনাল কাউন্সিল
রোহিঙ্গা ন্যাশনাল কাউন্সিল (RNC) হল মূলত রাখাইন রাজ্য, মিয়ানমারের (বার্মা) রোহিঙ্গা গোষ্ঠীগুলির একটি রাজনৈতিক কংগ্রেস। এটি আরাকান রোহিঙ্গা ন্যাশনাল অর্গানাইজেশনের (ARNO) সাথে ২৮ নভেম্বর ১৯৯৮ সালে প্রতিষ্ঠিত হয়, যা আরাকান রোহিঙ্গা ইসলামিক ফ্রন্ট (এরআইএফ) এবং রোহিঙ্গা সলিডারিটি অর্গানাইজেশন (আরএসও) একীভূত হয়ে গঠিত হয়েছিল।
কাদ্রিওর্গ প্রাসাদ
কাদ্রিওর্গ প্রাসাদ (Kadrioru loss, Schloss Katharinental) এস্তোনিয়ার রাজধানী তালিনের কাদ্রিওর্গে ১৮ শতকের একটি পেট্রিন বারোক প্রাসাদ। প্রাসাদের জন্য এস্তোনীয় এবং জার্মান উভয় নামের অর্থই "ক্যাথরিনের উপত্যকা"। এটি ১৭১৮-১৭২৫ সালে নিকোলা মিচেত্তির ডিজাইনে গেটানো চিয়াভেরি এবং মিখাইল জেমটসভ দ্বারা নির্মিত হয়েছিল। প্রাসাদে বর্তমানে কাদ্রিওর্গ শিল্প যাদুঘর রয়েছে, যা এস্তোনিয়ার শিল্প যাদুঘরের একটি শাখা, যেখানে ১৬ থেকে ২০ শতকের বিদেশী শিল্প প্রদর্শন করা হয়। যাদুঘরের কুমু শাখার বিল্ডিং, যা ১৮ শতকের পর থেকে এস্তোনীয় শিল্প প্রদর্শন করে কাদ্রিওর্গ পার্কের কাছাকাছি অবস্থিত।
নির্মাণ
মালী ইলিয়া সুরমিন দুটি ফোয়ারাসহ ফুলের বাগান এবং কয়েকটি স্তরে তথাকথিত মৃগতৃষ্ণা বাগান তৈরি করেছিলেন। পার্কের বিন্যাস স্ট্রেলনায় অবস্থিত পিটার দ্য গ্রেটের প্রাসাদের সাথে মিল রয়েছে।
পুনঃপ্রতিষ্ঠা
বাম|থাম্ব|200x200পিক্সেল| বড় হলের সিলিং [[ফ্রেস্কো]] পিটার দ্য গ্রেটের মৃত্যুর পরে, প্রাসাদটি রুশ রাজপরিবারের কাছ থেকে খুব কম মনোযোগ পায়। সম্রাজ্ঞী এলিজাবেথ এবং ক্যাথরিন দ্য গ্রেট দ্বারা এটি বিক্ষিপ্তভাবে পরিদর্শন করা হয়েছিল। ১৮২৮-১৮৩০ সালে প্রাসাদ ও ময়দানের ব্যাপক পুনরুদ্ধারের কাজ সংঘটিত হয়। ১৭৪১ থেকে ১৯১৭ সাল পর্যন্ত প্রাসাদটিতে এস্তোনিয়া গভর্নরেটের বেসামরিক গভর্নরও থাকতেন।
১৯২১ সালে প্রাসাদটি এস্তোনিয়ার শিল্প যাদুঘরের প্রধান স্থান হয়ে ওঠে। যাদুঘরটি ১৯২৯ সাল থেকে অস্থায়ী স্থানে পুনরুদ্ধার করা হয়েছিল যখন প্রাসাদটি এস্তোনীয় রাষ্ট্রের সরকারী বাসভবনে রূপান্তরিত হচ্ছিল। দ্বিতীয় বিশ্বযুদ্ধের সময় জার্মানদের এস্তোনিয়া দখলের সময়ে প্রাসাদটি অধিকৃত এস্তোনিয়ার বেসামরিক গভর্নর কার্ল-সিগমুন্ড লিটজম্যানের বাসভবন ছিল। ১৯৪৪ সালের পর এস্তোনিয়াতে সোভিয়েত দখলে থাকাকালীন সময়ে প্রাসাদটি আবার এস্তোনিয়ার শিল্প যাদুঘরের প্রধান স্থান হয়ে ওঠে, যদিও ভবনগুলি অবহেলিত ছিল এবং ১৯৯১ সালে এস্তোনিয়ার স্বাধীনতা পুনরুদ্ধারের সময় সম্পূর্ণরূপে ধ্বংস হয়ে যায়। সুইডেন সরকার দ্বারা সমর্থিত পুনরুদ্ধারের কাজ ১৯৯১ সালে শুরু হয় এবং প্রাসাদটি ২০০০ সালে জনসাধারণের জন্য আবার খুলে দেওয়া হয়। এটিও সিদ্ধান্ত নেওয়া হয়েছিল যে এস্তোনীয় শিল্পের জন্য নিবেদিত যাদুঘরের অংশের জন্য কাছাকাছি একটি নতুন ভবন স্থাপন করা হবে।
পুনরুদ্ধার করা প্রাসাদটি ২০০০ সালের গ্রীষ্মে পুনরায় চালু করা হয়েছিল। কিন্তু এটি এখন আর যাদুঘরের প্রধান ভবন হিসাবে কাজ করে না, তবে যাদুঘরের বিদেশী শিল্পের সংগ্রহ প্রদর্শনকারী একটি শাখা হিসাবে কাজ করে। এই শিল্প যাদুঘরে বার্থোলোমিউস ভ্যান দের হেলস্ট, গিলিস ভ্যান ভ্যালকেনবোর্চ ("ট্রয় বার্নিং"), জ্যাকব জর্ডেনস ("হলি ফ্যামিলি"), ল্যামবার্ট দে হন্ত দ্য এল্ডার, অ্যাদ্রিয়েন কর্নেলিজ বেলডেমেকার ("হান্টার অন হর্সব্যাক"), মারিয়া ডোরোথোথের ওয়াগনার, জুলি উইলহেলমাইন হেগেন-শোয়ার্জ, বার্নার্ডো স্ট্রোজি, পিয়েত্রো লিবেরি, আন্তন গ্রাফ, অ্যাঞ্জেলিকা কফম্যান, ফ্রান্সেস্কো ফন্টেবাসো, কর্নেলিস শুট, মিখাইল ক্লোত, এবং ইলিয়া রেপিনের ("সৈনিকের গল্প") অঙ্কিত ছবি রয়েছে।
বহিঃসংযোগ
<templatestyles src="Module:Coordinates/styles.css">
সুফি মিজানুর রহমান
সুফি মুহাম্মদ মিজানুর রহমান (জন্ম ১২ মার্চ ১৯৪৩) একজন বাংলাদেশি শিল্পপতি এবং সমাজসেবক। তিনি বাংলাদেশের অন্যতম শিল্পপ্রতিষ্ঠান পিএইচপি গ্রুপের প্রতিষ্ঠাতা ও চেয়ারম্যান। সমাজসেবায় বিশেষ অবদানের জন্য বাংলাদেশ সরকার তাঁকে ২০২০ সালে একুশে পদক প্রদান করে।
প্রারম্ভিক জীবন
মিজানুর রহমান ১৯৪৩ সালের ১২ মার্চ নারায়ণগঞ্জ জেলার রূপগঞ্জের কাঞ্চন গ্রামে জন্মগ্রহণ করেন। তাঁর পিতার নাম সুফি মুহাম্মদ দায়েম উদ্দিন এবং মাতা রাহাতুন নেসা। স্থানীয় ভারত চন্দ্র বিদ্যালয় থেকে ১৯৬১ সালে মাধ্যমিক এবং ১৯৬৩ সালে সরকারি তোলারাম কলেজ থেকে উচ্চ মাধ্যমিক সম্পন্ন করেন। পরবর্তীতে তোলারাম কলেজ থেকে বি.কম ডিগ্রি লাভ করেন। কলেজটি সে সময় ঢাকা বিশ্ববিদ্যালয়ের অধীনে ছিল। পরে তিনি ব্যাংকিং বিষয়ে ডিপ্লোমা ডিগ্রি অর্জন করেন।
কর্মজীবন
মিজানুর রহমান কর্মজীবনের শুরুতে উচ্চ মাধ্যমিক পাশ করে নারায়ণগঞ্জের জালাল জুট ভ্যালি কোম্পানিতে ১০০ টাকা বেতনে কাজ শুরু করেন। ১৯৬৫ সালে তৎকালীন ন্যাশনাল ব্যাংক অব পাকিস্তানের (বর্তমান সোনালী ব্যাংক লিমিটেড) চট্টগ্রামের লালদীঘি শাখায় জুনিয়র ক্লার্ক হিসেবে যোগদান করেন। ১৯৬৭ থেকে ১৯৭১ সাল পর্যন্ত চট্টগ্রামের খাতুনগঞ্জ শাখায় ৮০০ টাকা বেতনে তৎকালীন মার্চেন্টাইল ব্যাংক লিমিটেডের (বর্তমান পূবালী ব্যাংক লিমিটেড) বৈদেশিক বিভাগের ব্যবস্থাপক হিসেবে কাজ করেন।
পিএইচপি গ্রুপ প্রতিষ্ঠা
১৯৭১ সালে বাংলাদেশ স্বাধীনতা লাভের পর মিজানুর রহমান ব্যাংকের চাকুরি ছেড়ে ব্যাংক লোন নিয়ে ব্যবসা শুরু করেন। প্রথমে পণ্য আমদানি করে দেশীয় বাজারে বিক্রির মাধ্যমে কাজ শুরু করলেও পরে চট্টগ্রামের সীতাকুণ্ডে শিপইয়ার্ড প্রতিষ্ঠা করেন যেখানে পুরনো জাহাজের আসবাবপত্র বিক্রি করা হতো। ১৯৮২ সালে রি-রোলিং মিল এবং ১৯৮৪ সালে ‘মংলা ইঞ্জিনিয়ার্স ওয়ার্কস’ নামে দেশের প্রথম বিলেট তৈরির কারখানা প্রতিষ্ঠা করেন। ১৯৮৬ সালে ঢাকাতে ‘পিএইচপি রানী মার্কা ঢেউটিন’ নামে একটি ঢেউটিন কারখানা প্রতিষ্ঠা করেন। এরপর আরো বিভিন্ন খাতে বিনিয়োগ করা শুরু করেন। পরবর্তীতে তিনি সকল প্রতিষ্ঠান পিএইচপি গ্রুপের অধীনে নিয়ে আসেন। বর্তমানে গ্রুপটির অধীনে ২৯টির বেশি কোম্পানি রয়েছে।
ব্যক্তিগত জীবন
মিজানুর রহমান ব্যক্তিগত জীবনে তাহামিনা রহমানের সাথে বিবাহ বন্ধনে আবদ্ধ হন। এই দম্পতির ৭ ছেলে ও ১ মেয়ে রয়েছে। ২০০০ সালে তিনি রোটারী ইন্টারন্যাশনালে যোগদান করেন। ২০১৬ থেকে ২০১৭ মেয়াদে তিনি রোটারী ইন্টারন্যাশনাল ডিস্ট্রিক্ট ৩২৮২ বাংলাদেশের গভর্নর ছিলেন। তিনি রোটারী ইন্টারন্যাশনালের ‘আর্চ ক্লাম্প সোসাইটি মেম্বার’। তিনি এবং তার স্ত্রী রোটারীতে একমাত্র ‘কাপল আর্চ ক্লাম্প সোসাইটি মেম্বার’। এছাড়াও তিনি দেশে গজলের সংস্কৃতিকে বা সুফিবাদকে উৎসাহিত করতে ভূমিকা পালন করেন।
মিজানুর রহমান শিক্ষাখাত উন্নয়নসহ সমাজসেবায় গুরুত্বপূর্ণ অবদান রেখেছেন। বাংলাদেশের বিভিন্ন শিক্ষা প্রতিষ্ঠান প্রতিষ্ঠায় তার অবদান রয়েছে। বেসরকারী বিশ্ববিদ্যালয় ইউনিভার্সিটি অব ইনফরমেশন টেকনোলজি অ্যান্ড সায়েন্সস প্রতিষ্ঠায় তিনি ভূমিকা পালন করেন। এছাড়াও ঢাকার কাঞ্চননগর গ্রামে ৫০ শয্যার একটি হাসপাতাল প্রতিষ্ঠা করেন।
জিওফ আর্নল্ড
জিওফ্রে গ্রাহাম জিওফ আর্নল্ড (Geoff Arnold; জন্ম: ৩ সেপ্টেম্বর, ১৯৪৪) সারের আর্লসফিল্ড এলাকায় জন্মগ্রহণকারী সাবেক প্রথিতযশা ইংরেজ আন্তর্জাতিক ক্রিকেটার। ইংল্যান্ড ক্রিকেট দলের অন্যতম সদস্য ছিলেন তিনি। দলের পক্ষে ৩৪ টেস্ট ও ১৪টি একদিনের আন্তর্জাতিকে অংশ নিয়েছেন জিওফ আর্নল্ড। সংক্ষেপিত জিজি’র কারণে তিনি ‘হর্স’ ডাকনামে পরিচিতি পান। দলে তিনি মূলতঃ সিম ও সুইং বোলার ছিলেন। ১৯৬৩ থেকে ১৯৮২ সময়কালে পর্যন্ত প্রথম-শ্রেণীর ক্রিকেটে সক্রিয় ছিলেন। ২১.৯১ গড়ে ১১৩০ উইকেট দখল করেছেন। কাউন্টি ক্রিকেটে সারে ও সাসেক্সের পক্ষাবলম্বন করেছেন। তন্মধ্যে ১৯৭১ সালে সারে দলের কাউন্টি চ্যাম্পিয়নশিপের শিরোপা জয়ে প্রভূতঃ ভূমিকা রাখেন।
খেলোয়াড়ী জীবন
১৯৬৭ সালে পাকিস্তানের বিপক্ষে তার টেস্ট অভিষেক হয়। ঐ মৌসুমে তিনি ১০৯ উইকেট দখল করেছিলেন। আঘাতের কারণে ১৯৭০-এর দশকের প্রথমদিক পর্যন্ত দলে নিয়মিত হতে পারেননি।
১৯৭৪ সালে লর্ডসে অজিত ওয়াড়েকরের নেতৃত্বে সফরকারী ভারতের বিপক্ষে চমকপ্রদ খেলা উপহার দেন। ক্রিস ওল্ডকে সাথে নিয়ে মাত্র ৪২ রানে সফরকারী দলকে গুটিয়ে দেন। দ্বিতীয় টেস্টের দ্বিতীয় ইনিংসে ওল্ড ৫/২১ এবং আর্নল্ড ৪/১৯ নিলে ভারত দল তাদের টেস্ট ক্রিকেটের ইতিহাসে সর্বনিম্ন ৪২ রানে অল-আউট হয়েছিল। ঐ সিরিজে ভারত দল ইংল্যান্ডের কাছে ৩-০ সিরিজে পরাজিত হয়।
একদিনের আন্তর্জাতিক
২৪ আগস্ট, ১৯৭২ তারিখে ৩ ওডিআই নিয়ে গড়া প্রুডেন্সিয়াল ট্রফি প্রতিযোগিতার প্রথম খেলায় অস্ট্রেলিয়ার রস এডওয়ার্ডস, ডেনিস লিলি, বব ম্যাসি, পল শিহান ও গ্রেম ওয়াটসন এবং ইংল্যান্ডের ডেনিস অ্যামিস, জিওফ আর্নল্ড, ব্রায়ান ক্লোজ, টনি গ্রেগ ও বব উলমারের একযোগে ওডিআই অভিষেক ঘটে। ম্যানচেস্টারের ওল্ড ট্রাফোর্ড ক্রিকেট গ্রাউন্ডে অনুষ্ঠিত সফরকারী অস্ট্রেলিয়ার বিপক্ষে অনুষ্ঠিত ঐ খেলায় গ্রেইম ওয়াটসনকে প্রথম বলেই বোল্ড করে অনন্য নজির গড়েন আর্নল্ড। এছাড়াও, ডেনিস অ্যামিস ওডিআইয়ের ইতিহাসে প্রথম সেঞ্চুরি হাঁকিয়েছিলেন। ঐ খেলায় ইংল্যান্ড ৬ উইকেটে জয় পেয়েছিল।
অবসর
১৯৭৫ সালের অ্যাশেজ সিরিজের পর দল থেকে বাদ পড়েন। এরপর থেকেই কাউন্টি ক্রিকেটে নিয়মিতভাবে খেলতে থাকেন। সারে দলে অল-রাউন্ডার হিসেবে খেলেন। ১৯৭৮ সালে আর্নল্ড সাসেক্সে স্থানান্তরিত হন। জন স্নো’র অবসরের কারণে ঐ ক্লাবে পাঁচ বছর অবস্থান করেন। শেষদিকের বছরগুলোয় নিচের সারির ব্যাটসম্যান হিসেবে নিজেকে মেলে ধরার চেষ্টা চালান।
খেলোয়াড়ী জীবন শেষে সারে দলে বোলিং কোচের দায়িত্ব পালন করেন। জাতীয় পর্যায়ের উদীয়মান বোলারদের উত্তরণে সহায়তাকল্পে অগ্রসর হন। এরপর কেন্টে এ দায়িত্ব পালন করে নর্দাম্পটনশায়ারে রয়েছেন।
১৯৭২ সালে উইজডেন কর্তৃক বর্ষসেরা পাঁচ ক্রিকেটারের একজনরূপে মনোনীত হন।
সঙ্ঘবদ্ধ ভোটাধিকারী
সঙ্ঘবদ্ধ ভোটাধিকারী বা ইউনাইটেড সাফ্রাজিস্ট ছিল যুক্তরাজ্যের একটি নারী ভোটাধিকার আন্দোলন।
ইতিহাস
১৯১৪ সালের ৬ই ফেব্রুয়ারী মহিলা সামাজিক ও রাজনৈতিক ইউনিয়নের (ডব্লিউএসপিইউ) প্রাক্তন সদস্য এবং সমর্থকেরা এই গোষ্ঠীটির প্রতিষ্ঠা করেছিলেন। এখানে পুরুষদেরও প্রবেশাধিকার ছিল, এবং এটি অ-জঙ্গি ভোটাধিকারীদেরও স্বীকার করে নিয়েছিল, ডব্লিউএসপিইউ তে সেটি সম্ভব ছিলনা।
সঙ্ঘবদ্ধ ভোটাধিকারীদের প্রতিষ্ঠাতা সদস্যদের মধ্যে ছিলেন লুইসা গ্যারেট অ্যান্ডারসন, এইচ জে গিলেস্পি, জেরাল্ড গোল্ড, অ্যাগনেস হারবেন ও হেনরি ডেভেনিশ হারবেন, বেসি ল্যান্সবারি, জর্জ ল্যান্সবারি, মেরি নীল, জুলিয়া স্কার ও জন স্কার, এমেলিন পেথিক-লরেন্স, ইভিলিন শার্প এবং এডিথ আয়ারটন। লুইস ইটস এবং লেনা অ্যাশওয়েলও ১৯১৪ সালে এর সদস্য হন, এছাড়াও ছিলেন ফ্যাবিয়ান সোসাইটির এইচ জে গিলেস্পি এবং এলেন স্মিথ। গিলেস্পি সঙ্ঘবদ্ধ ভোটাধিকারী দলের কোষাধ্যক্ষ ছিলেন। মড আর্নক্লিফ সেনেট এর প্রথম সহকারী সভাপতি হন।
লুইসা গ্যারেট অ্যান্ডারসন এডিনবার্গ শাখার দায়িত্বে ছিলেন এবং এর আরেকটি শাখা লিভারপুলে ছিল, সেটির দায়িত্বে ছিলেন প্যাট্রিসিয়া উডলক। হেলেন ক্রফার্ড ১৯১৫ সালে গ্লাসগোতে একটি শাখা গঠন করেন লেবার পার্টির সদস্য অ্যানি সোমার্স এবং হোপ স্কোয়ারও সংগঠনে সক্রিয় ছিলেন, মেরি ফিলিপস ১৯১৫ এবং ১৯১৬ সালে তাঁদের সাথে কাজ করেছিলেন এবং সাফ্রাগেট ফেলোশিপ ও সিক্স পয়েন্ট গ্রুপের বিকাশ ঘটিয়ে যাচ্ছিলেন। লিলিয়ান হিক্স ছিলেন একজন প্রাক্তন ডব্লিউএসপিইউ জঙ্গি কর্মী যিনি হ্যাম্পস্টেড শাখার সচিব হয়েছিলেন।
সঙ্ঘবদ্ধ ভোটাধিকারী সংস্থা পেথিক-লরেন্স দ্বারা পরিচালিত এবং পূর্বে ডব্লিউএসপিইউ এর সাথে যুক্ত থাকা সংবাদপত্র ভোটস ফর উইমেনকে তাদের সংবাদপত্র হিসেবে গ্রহণ করেছিল, এটির প্রধান সম্পাদক ছিলেন এভলিন শার্প।
ডাব্লুএসপিইউ-এর বিপরীতে, সঙ্ঘবদ্ধ ভোটাধিকারী প্রথম বিশ্বযুদ্ধের মাধ্যমে প্রচার চালিয়ে গিয়েছিল। যদিও এদের সংবাদপত্রের প্রচার কমে যায়, কিন্তু সংগঠনটি ধীরে ধীরে প্রাক্তন ডব্লিউপিএসইউ এবং ন্যাশনাল ইউনিয়ন অফ উইমেনস সাফ্রেজ সোসাইটি (এনইউডব্লিউএসএস) থেকে আরও বেশি সদস্যকে আকৃষ্ট করেছিল।
১৯১৮ সালে মহিলাদের ভোটাধিকার প্রবর্তনের সাথে সাথে, একটি বিজয় উদযাপন করার পরে, এবং এনইউডব্লিউএসএস উদযাপনে অংশগ্রহণ করার পরে, গোষ্ঠীটি নিজেকে ভেঙে দেয় এবং এর সংবাদপত্র বন্ধ করে দেয়।
মোহাম্মদ সাখাওয়াত রহমান
মোহাম্মদ সাখাওয়াত রহমান বাংলাদেশের দিনাজপুর জেলার রাজনীতিবিদ ও দিনাজপুর-৪ আসনের সাবেক সংসদ সদস্য।
মোঙ্গার জেলা
ভূগোল
মোঙ্গার জেলার পশ্চিমাংশ (সেলিং ও তসামং গিয়োগ) থ্রুশিংলা জাতীয় উদ্যানের অংশ এবং জেলার উত্তরপূর্বাংশ (সারমুং গিয়োগ) বুমডেলিং বন্যপ্রাণী অভয়ারণ্যের অংশ।
মোঙ্গার জেলার উপত্যকা দিয়ে প্রবাহিত হয়েছে কুড়ি ছু নদী। কুড়ি ছু নদী পূর্ব ভুটানের একটি প্রধান নদী, যা মানস নদী ব্যবস্থার একটি শাখা নদী ও ভুটানের বৃহত্তম নদী এবং ব্রহ্মপুত্র নদীর একটি প্রধান শাখা যা পূর্ব অঞ্চলের বেশিরভাগ অংশকে স্রোত প্রবাহিত করে।
মোহাম্মদ সাখাওয়াত রহমান
রাজনৈতিক জীবন
মোহাম্মদ সাখাওয়াত রহমান ১৯৮৮ সালের চতুর্থ জাতীয় সংসদ নির্বাচনে স্বতন্ত্র প্রার্থী হিসেবে দিনাজপুর-৪ আসন থেকে সংসদ সদস্য নির্বাচিত হয়েছিলেন। তিনি ১৯৯১ সালের পঞ্চম জাতীয় সংসদ নির্বাচনে জাতীয় পার্টির মনোনয়ন নিয়ে দিনাজপুর-৪ আসন থেকে পরাজিত হন।
মোঙ্গার জেলা
প্রশাসনিক বিন্যাস
মোঙ্গার জেলা ১৭টি গিয়োগে বিভক্ত ;
জনসংখ্যা
২০০৫ সালের আদমশুমারি অনুযায়ী জেলার জনসংখ্যা ছিল ৩৭,০৬৯ জন এবং ২০১৭ সালের আদমশুমারি অনুযায়ী জনসংখ্যা বৃদ্ধি পেয়ে হয়েছে ৩৭,১৫০ জন। জেলায় জনসংখ্যা বৃদ্ধির হার ০.২% এবং জনসংখ্যার ঘনত্ব প্রতি বর্গকিলোমিটারে ১৩ জন।
রোমানীয় প্রত্নতত্ত্ব
সাহিত্য
আলেকজান্দ্রু ওদোবেস্কু, ইস্তোরিয়া প্রত্নতাত্ত্বিক, ১৮৭৭
২০১৫ ফেডারেশন কাপ (বাংলাদেশ)
২০১৫ ফেডারেশন কাপ (স্পন্সরশিপের কারণে ওয়াল্টন ফেডারেশন কাপ নামে পরিচিত) ছিল বাংলাদেশী ফেডারেশন কাপের ২৭তম আসর। প্রতিযোগিতায় ১২টি দল অংশগ্রহণ করে। প্রতিযোগিতা ১৬ ফেব্রুয়ারি ২০১৫ তারিখে বঙ্গবন্ধু জাতীয় স্টেডিয়ামে শেখ জামাল ধানমণ্ডি ক্লাব ও ফেনী সকার ক্লাবের মধ্যকার খেলার মাধ্যমে শুরু হয় এবং ৫ মার্চ শেষ হয়, যাতে শেখ জামাল ধানমণ্ডি ক্লাব অতিরিক্ত সময়ে ৬-৪ গোলে মুক্তিযোদ্ধা সংসদ ক্রীড়া চক্রকে পরাজিত করে চ্যাম্পিয়ন হয়।
ইয়াসমিন বিলকিস সাথী
ইয়াসমিন বিলকিস সাথী হলেন একজন বাংলাদেশি মডেল ও অভিনেত্রী যিনি মিস বাংলাদেশ ১৯৯৫ খেতাব লাভ করেছিলেন ও মিস ওয়ার্ল্ড ১৯৯৫ প্রতিযোগিতায় অংশগ্রহণ করেছিলেন।  এছাড়া, বীর সৈনিক চলচ্চিত্রে অভিনয়ের জন্য ২০০৩ সালে শ্রেষ্ঠ পার্শ্ব অভিনেত্রী বিভাগে জাতীয় চলচ্চিত্র পুরস্কার লাভ করেছিলেন তিনি।
জীবনী
১৯৯৫ সালে মিস বাংলাদেশ খেতাব লাভ করার পর ১৯৯৯ সালে পরদেশী বাবু চলচ্চিত্রে অভিনয় করেছিলেন ইয়াসমিন বিলকিস সাথী। তিনি ২০০৩ সালে বীর সৈনিক চলচ্চিত্রে অভিনয় করেছিলেন ও চলচ্চিত্রটিতে অভিনয়ের জন্য জাতীয় চলচ্চিত্র পুরস্কার লাভ করেছিলেন। ২০০৮ সালে তিনি আহা! চলচ্চিত্রে অভিনয় করেছিলেন।
মিশারি রশিদ আল-আফাসি
শাইখ মিশারী বিন রশিদ আল-আফাসি (الشيخ مشاري بن راشد العفاسي‏‎; ‎  জন্ম: কুয়েত সেপ্টেম্বর ৫, ১৯৭৬) হলেন একজন কুয়েতি নাগরিক, একজন ক্বারী ও একজন মুনশিদ বা নাশিদ শিল্পী।
সম্মাননা
তিনি ২০১২ সালে শ্রোতাদের ভোটে About.com শ্রেষ্ঠ কোরান তিলাওয়াতকারী সম্মানে ভূষিত হন।
ব্যারিয়ন
ব্যারিয়ন হলো সবল মিথষ্ক্রিয়াকারী মৌলিক কণিকাসমূহের একটি শ্রেণী। এরা হলো যৌগিক অতিপারমাণবিক কণিকা যা বিজোড় সংখ্যক যোজ্যতা কোয়ার্কের (অন্তত তিনটি) সমনন্বয়ে গঠিত। নিউট্রন, প্রোটন এবং হাইপেরন নামে পরিচিত অস্থিতিশীল হ্যাড্রন এই শ্রেনীর সদস্য। কোন ব্যাবস্থায় বিদ্যমান ব্যারিয়নের মোটসংখ্যা থেকে প্রতিব্যারিয়নের মোটসংখ্যা বাদ দিলে পাওয়া যায় ব্যারিয়ন সংখ্যা।
ব্যারিয়ন হলো হ্যাড্রনের উপ-শ্রেণি এবং সাম্প্রতিক তত্ত্বানুযায়ী ৩টি কোয়ার্ক দ্বারা গঠিত । বেরিয়ন কোয়ান্টাম সংখ্যাকে বেরিয়ন সংখা বা ভারিত্বের সংখ্যা বলে এবং যেকোন মিথস্ক্রিয়ায় সংরক্ষিত থাকে ।
দুররেসের বড় মসজিদ
দুররেসের বড় মসজিদ বা দুররেসের গ্র্যান্ড মসজিদ (আলবেনীয়: Xhamia e Madhe) অথবা নতুন মসজিদ (Xhamia e Re) আলবেনিয়ার একটি ঐতিহাসিক মসজিদ। এটি আলবেনিয়া আলবেনিয়ার বন্দরনগরী দুররেসে অবস্থিত।
১৯৩১ সালে রাজা ১ম আহমেত জোগু-র শাসনামলে উসমানী আমলের একটি পুরাতন মসজিদের জায়গায় এই মসজিদটি নির্মিত হয়েছিল। মসজিদটি উদ্বোধনের সময় এটি ছিল আলবেনিয়ার বৃহত্তম মসজিদ। আলবেনীয় স্বৈরশাসক এনভার হোক্সার অধীনে তৎকালীন কমিউনিস্ট সরকার ১৯৬৭ সালে মসজিদটি বন্ধ করে দেয়। একই সাথে তারা মসজিদের মিনারটি ভেঙ্গে দেয়। এনভার হোক্সার আমলে উসমানী যুগের অন্যান্য বেশিরভাগ ঐতিহাসিক মসজিদ ধ্বংস করা হয়। তারপর থেকে মূল মসজিদটি তথাকথিত যুব কেন্দ্র হিসেবে ব্যবহৃত হতো। ১৯৭৯ সালের ভূমিকম্পের ফলে মসজিদটি পুনরায় ক্ষতিগ্রস্ত হয়।
প্লিমথ, ম্যাসাচুসেটস
প্লিমথ, মার্কিন যুক্তরাষ্ট্রের ম্যাসাচুসেটস অঙ্গরাজ্যের একটি শহর। আমেরিকান ইতিহাস, লোকসাহিত্য ও সংস্কৃতিতে প্লিমথের ভূমিকা অপরিসীম। তাই একে বলা হয় "আমেরিকার জন্মশহর।" মে ফ্লাওয়ার জাহাজে করে আগত অভিবাসীরা ১৬২০ সালে নিউ ইংল্যান্ড উপনিবেশের অংশ হিসেবে প্লিমথ প্রতিষ্ঠিত হয়। এটি ম্যাসাচুসেটসের সবচেয়ে পুরনো শহর, এমনকি যুক্তরাষ্ট্রেরও প্রাচীনতম শহরগুলোর একটি প্লিমথ। প্লিমথে যুক্তরাষ্ট্রের প্রথম থ্যাংকসগিভিং বা কৃতজ্ঞতা প্রকাশ অনুষ্ঠান আয়োজিত হয়। এটি ১৬২০ সালে প্রতিষ্ঠিত প্লিমথ উপনিবেশের রাজধানী ছিল। ১৬৯১ সালে প্লিমথ উপনিবেশ ম্যাসাচুসেটসের সাথে একীভূত হলে প্লিমথ রাজধানীর মর্যাদা হারায়। মে ফ্লাওয়ার জাহাজটি ইংল্যান্ডের প্লিমথ শহর থেকে যাত্রা শুরু করেছিল। এ থেকেই শহরটির নাম হয় প্লিমথ।
দুররেসের বড় মসজিদ
উসমানী যুগের ছোট মসজিদ (ফাতিহ মসজিদ) থেকে পৃথক করতে এই মসজিদটিকে গ্র্যান্ড মসজিদ বা বড় মসজিদও বলা হয়।
প্লিমথ, ম্যাসাচুসেটস
প্লিমথ বস্টন শহরের ৪০ মাইল দক্ষিণে সাউথ শোর এলাকায় অবস্থিত। ঊনবিংশ শতাব্দীতে দড়ি তৈরি, মাছ ধরা ও জাহাজশিল্পের অন্যতম প্রাণকেন্দ্র ছিল প্লিমথ। প্লিমথ কর্ডেজ কোম্পানি বিশ্বের বৃহত্তম দড়ি উৎপাদন প্রতিষ্ঠান ছিল। প্লিমথ বন্দর আজও সক্রিয় রয়েছে ; কিন্তু বর্তমানে পর্যটন প্লিমথের আয়ের প্রধান উৎস। এখানে একটি বিমানবন্দর রয়েছে। এছাড়াও যুক্তরাষ্ট্রের প্রাচীনতম জাদুঘর পিলগ্রিম হল জাদুঘর প্লিমথে অবস্থিত। এটি আয়তনে ম্যাসাচুসেটসের সর্ববৃহৎ শহর। ২০১০ সালের আদমশুমারি অনুযায়ী প্লিমথের জনসংখ্যা ছিল ৫৮,২৭১। প্লিমথ ও ব্রকটন যৌথভাবে প্লিমথ কাউন্টির সদর দপ্তর।
ইতিহাস
প্রাক-ঔপনিবেশিক যুগে প্লিমথ শহর একটি গ্রাম ছিল। এর নাম ছিল পাতুকসেট ও এতে ওয়ামপানোয়াগ জাতির মানুষ বসবাস করত। ১৬০৫ সালে স্যামুয়েল ডি চ্যাপলেইন প্লিমথ বন্দরে আগমন করেন এবং এর নাম দেন "সেন্ট লুইস বন্দর।" ক্যাপ্টেন জন স্মিথ ভার্জিনিয়ার জেমসটাউনে উপনিবেশ প্রতিষ্ঠা করেন। তিনি প্লিমথের কড বে উপকূলের অনেক জায়গা আবিষ্কার করেন। ধারণা করা হয়, তিনিই প্লিমথ ও এর আশপাশের এলাকার এর নাম দিয়েছিলেন "নিউ প্লিমথ।"
১৬১৪ ও ১৬১৭ সালে এখানে ভয়াবহ প্লেগ দেখা দেয়, যার ফলে ওয়ামপানোয়াগ জাতির ৯০-৯৫% মানুষ মৃত্যুবরণ করে।
১৬২০ সালের ডিসেম্বরে সংস্কারপন্থী খ্রিস্টানরা প্লিমথ শহর প্রতিষ্ঠা করেন। তারা মনে করতেন, চার্চ অব ইংল্যান্ড প্রোটেস্টান্টদের প্রত্যাশা পূরণে ব্যর্থ হয়েছে। তাই মে ফ্লাওয়ার জাহাজে করে তাঁরা আমেরিকায় আগমন করেন। ইতিহাসে তারা "পিলগ্রিম" বা তীর্থযাত্রী নামে পরিচিত। উইলিয়াম ব্র্যাডফোর্ড "পিলগ্রিম" শব্দটির প্রবর্তন করেছিলেন।
১৬২০ সালের ১১ নভেম্বর ম্যাসাচুসেটসের প্রোভিন্সটাউন বন্দরে মে ফ্লাওয়ার জাহাজ আগমন করে। তারা তৎকালীন ভার্জিনিয়া উপনিবেশের ম্যানহাটন বন্দরে জাহাজ থামাতে চাইলেও জাহাজটি কড উপকূল থেকে বেশি দূরে যেতে ব্যর্থ হয়।
২১ ডিসেম্বর জাহাজযাত্রীরা আনুষ্ঠানিকভাবে জাহাজ থেকে অবতরণ করেন। কিংবদন্তি অনুযায়ী তারা সর্বপ্রথম প্লিমমথ রকে পা রাখেন, যদিও এর সপক্ষে কোনো প্রমাণ নেই।
প্লিমথের বাসিন্দারা তীব্র শীত ও খাদ্যাভাবে প্রচুর কষ্ট পান। তারা অল্প ভুট্টা ও শিম খেয়ে কোনোভাবে দিনাতিপাত করেন। আদিবাসী আমেরিকান সামোসেট ও তিসকোয়ান্টাম তীর্থযাত্রীদের বিভিন্নভাবে সহযোগিতা করেন। তিসকোয়ান্টামকে ১৬১৪ সালে এক ইংরেজ দাসব্যবসায়ী ধরে স্পেনের মালাগায় বিক্রি করে দেন। ১৬১৯ সালে তিনি দেশে পালিয়ে আসেন। তিনি তীর্থযাত্রীদের মাছ ধরা, জাহাজনির্মাণসহ বিভিন্ন বিষয়ে সহযোগিতা করেন। ওয়ামপানোয়াগ আদিবাসীদের গোত্রপ্রধান মাসোইট তিসকোয়ান্টামকে দূত হিসেবে প্রেরণ করেন।
১৬২১ সালে মাসোইট তীর্থযাত্রীদের সাথে শান্তিচুক্তি স্বাক্ষর করেন। ঐ বছর প্রচুর শস্য উৎপাদিত হওয়ায় তীর্থযাত্রীরা সামোসেট, তিসকোয়ান্তাম, মাসোইট ও ওয়ামপানোয়াগ গোত্রের আদিবাসী আমেরিকানদের নিমন্ত্রণ জানিয়ে উৎসব আয়োজন করেন। এটি আমেরিকার প্রথম "থ্যাংকসগিভিং"বা কৃতজ্ঞতা প্রকাশ অনুষ্ঠান। ১৯৪১ সাল থেকে এটি সরকারি ছুটি হিসেবে পালিত হয়ে আসছে।
স্বাধীনতাযুদ্ধ
আমেরিকার স্বাধীনতাযুদ্ধে কর্নেল থিওফিলাস কটন প্লিমথ কাউন্টির সেনাবাহিনীর নেতৃত্ব দেন। কংকর্ড ও লেক্সিংটনে যুদ্ধের খবর প্লিমথে ছড়িয়ে পড়লে কটন মার্সফিল্ড শহরের দিকে অগ্রসর হন। তারপর তিনি ব্রিটিশ সেনাদের বস্টন পালিয়ে যেতে বাধ্য করেন।
আধুনিক ইতিহাস
প্লিমথ ও বস্টনের মধ্যে যোগাযোগব্যবস্থার প্রভূত উন্নতি সাধিত হয়েছে। জমির কম দাম, নিম্ন করহার ও বস্টনের নিকটবর্তী হওয়ার কারণে বসবাসের জন্য এটি জনপ্রিয় হয়ে ওঠে। ১৯৭০-১৯৯০ পর্যন্ত বিশ বছর প্লিমথের জনসংখ্যা ১৪৫% বৃদ্ধি পায়।
ভূগোল
প্লিমথের আয়তন ৩৪৭ বর্গকিলোমিটার। এর ২৫০ বর্গকিলোমিটার স্থল ও ৯৭ বর্গকিলোমিটার জল।
প্লিমথের উল্লেখযোগ্য এলাকা হলো প্লিমথ সেন্টার, নর্থ, ওয়েস্ট অ্যান্ড সাউথ প্লিমথ, ম্যানোমেট, সেডারভিল ও সাকুইস নেক।
প্লিমথের আটলান্টিক উপকূলীয় এলাকা সমতল ;অপরদিকে এর পশ্চিমভাগ অত্যন্ত উঁচু ও জঙ্গলাকীর্ণ। এর দক্ষিণ-পূর্ব এলাকায় মাইলস স্ট্যান্ডিশ বন অবস্থিত।
প্লিমথের নয়টি সৈকতের মধ্যে প্লিমথ সৈকত আয়তনে সর্ববৃহৎ। ক্লার্কস দ্বীপ প্লিমথের একমাত্র দ্বীপ।
জনমিতি
প্লিমথের জনসংখ্যা ৫৬,৪৬৮। এখানে ১৪,৭৪২টি পরিবার বসবাস করে। এটি জনসংখ্যায় ম্যাসাচুসেটস অঙ্গরাজ্যের ২১তম বৃহত্তম শহর। প্লিমথের জনসংখ্যার ঘনত্ব প্রতি বর্গকিলোমিটারে ২০৭ জন। প্লিমথের বাসিন্দাদের মধ্যে ৯৩.৮% শ্বেতাঙ্গ, ২% কৃষ্ণাঙ্গ, ০.৩% আদিবাসী আমেরিকান ও ০.৯% এশীয়। এদের ১.৮% হিস্পানিক অথবা লাতিনো।
প্লিমথের পরিবারগুলোর গড় আয় ৬৩,২৬৬ মার্কিন ডলার। পুরুষদের গড় আয় ৪৪,৯৮৩ ডলার ও নারীদের গড় আয় ৩১,৫৬৫ ডলার। ৫.৪% বাসিন্দা ও ৪.৪% পরিবার দারিদ্র্যসীমার নিচে বসবাস করে। এদের মধ্যে ৭.১% এর বয়স ১৮ বছরের নিচে ও ৬.৯% এর বয়স ৬৫ বছরের উপরে।
সরফরাজ খান
সরফরাজ খান (১৭০০ – ২৯ এপ্রিল ১৭৪০) ছিলেন বাংলার দ্বিতীয় নবাব এবংং জাহাঙ্গীরনগরের পঞ্চম নায়েব নাজিম। তার আসল নাম মির্জা আসাদুল্লাহ। সরফরাজ খানের নানা নবাব মুর্শিদ কুলি খান সরফরাজকে বাংলা, বিহার ও উড়িষ্যার নবাব হিসেবে তাঁর উত্তরাধীকারী মনোনীত করেন। ১৭২৭ সালে মুর্শিদ কুলি খানের মৃত্যুর পর যখন তিনি সিংহাসনে আরোহণ করবেন তখন জানতে পারেন তার পিতা উড়িষ্যার সুবেদার সুজা উদ্দিন মুহাম্মদ খান ও তার প্রতিনিধি আলীবর্দী খাঁ বিশাল বাহিনী নিয়ে সিংহাসন দখলের জন্য মুর্শিদাবাদ অগ্রসর হচ্ছেন। পরিবারের মধ্যে কলহ এড়ানোর জন্য তাঁর মাতা দেওজার বেগম তাঁর পিতার সম্মানে সিংহাসন ছেড়ে দিতে বলেন। যাই হোক, পরবর্তীতে সুজা উদ্দিন মুহাম্মদ খান তাঁর উত্তরাধীকারী হিসেবে সরফরাজকেই মনোনীত করেন এবং ১৭৩৯ সালে পিতার মৃত্যুর পর তিনি সিংহাসনে আরোহণ করেন। সিংহাসনে বসার পর তিনি আলাউদ্দিন হাইদার জং উপাধি লাভ করেন।
পরাজিত, মৃত্যু ও উত্তরাধীকার
সরফরাজ খানের দুর্ভাগ্য যে তিনি আলীবর্দী খাঁর মত একজন প্রতিপক্ষ পেয়েছিলেন যার ৭০ বছর বয়সেও নেতৃত্ত্ব দেওয়ার অসাধারন গুন ছিল এবং তিনি সরফরাজ খানের দূর্বলতাগুলো জানতেন। সরফরাজ খান ভাগীরথী নদী র তীরে গিরকার যুদ্ধে নিহত হন। তার প্রতিপক্ষ আজিমাবাদের (বর্তমান পাটনা) সুবেদার আলীবর্দী তাকে সরাসরি যুদ্ধে পরাজিত করেন। যুদ্ধটি ক্ষণস্থায়ী ছিল কিন্তু এর ভয়াবহতা ছিল মারাত্মক। যুদ্ধের প্রথম দিকেই সরফরাজ খান গুলিবিদ্ধ হন কিন্তু তার সেনাবাহিনী যুদ্ধ চালিয়ে যেতে থাকে। শেষ পর্যন্ত আলীবর্দী খানের নিপুন রণকৌশলের কাছে সরফরাজের সেনাবাহিনী পরাজিত হয়।
প্রাথমিক ছত্রভঙ্গের কারণ ছিল সরফরাজ খান কখনো আলীবর্দী খাঁর কাছ থেকে এরকম যুদ্ধ আশা করেন নি এবং আলীবর্দী খাঁ সবকিছু গুছিয়ে নেওয়ার জন্য সরফরাজকে সময় দেন নি। সিংহাসনে বসার ১৩ মাসের মাথায়ই তিনি আক্রমণ করেন। অপর দিকে সরফরাজ খান আরো বড় হুমকি নাদির শাহকে নিয়ে চিন্তিত ছিলেন যিনি দিল্লি ও পাঞ্জাব আক্রমণ করেছিলেন।
সরফরাজ খান মৃত্যুর সময় পাঁচ পুত্র ও পাঁচ কন্যা রেখে যান যারা কখনো ক্ষমতা গ্রহণ করতে পারেন নি। আলীবর্দী খাঁ বাংলার নবাব হিসেবে অভিষিক্ত হন ও একই সাথে মুর্শিদ কুলির নাসিরি রাজবংশের পতন ঘটে। আলীবর্দী খাঁ আফসার রাজবংশের প্রতিষ্ঠা করেন। সরফরাজ খানকে মুর্শিদাবাদের নাগিনাবাগে সমাধিস্থ করা হয়। তার নির্মিত ফুটি মসজিদ মুর্শিদাবাদে একটি দর্শনীয় স্থান।
শশিভূষণ দাশগুপ্ত
শশিভূষণ দাশগুপ্ত (১৯১১-১৯৬৪) লেখক, অধ্যাপক, গবেষক, প্রাবন্ধিক, সমালোচক ও সাহিত্যিক।
জন্ম
শশিভূষণ দাশগুপ্ত ১৯১১ সালে বরিশাল জেলার চন্দ্রহার গ্রামে তার জন্ম।
শিক্ষাজীবন
তিনি বরিশাল বি এম কলেজ থেকে আই.এ পাশ করেন। কলকাতা|কলকাতার স্কটিশ চার্চ কলেজ থেকে দর্শনশাস্ত্রে বি.এ (অনার্স)করেন এবং কলকাতা বিশ্ববিদ্যালয় থেকে বাংলা ভাষা ও সাহিত্যে প্রথম শ্রেনিতে এম.এ (১৯৩৫) ডিগ্রি লাভ করেন। ১৯৩৯ সালে তিনি এ বিশ্ববিদ্যালয় থেকে পিএইচডি ডিগ্রি অর্জন করেন ।
সাহিত্যকর্ম
তার উল্লেখযোগ্য গবেষণামূলক বই হল-